**Ekskurzija v Rim**

**24.–30. 4. 2022**

**24. 4. 2022**

Odhod avtobusa izpred Filozofske fakultete v poznih večernih urah.

**25. 4. 2022**

Prihod v Rim in začetek ogledov. Ogledali si bomo Vatikanske muzeje, Trg svetega Petra, Baziliko svetega Petra, Vatikan in Castel Sant'Angelo, s prostim časom za kosilo in večerjo, prihod v hotel in nočitev.

**26. 4. 2022**

Po zajtrku in odhodu v mesto ogled Karakalovih term, Cirkusa, Foruma, Palatina, Koloseja in Kapitolinskih muzejev s prostim časom za kosilo in večerjo, prihod v hotel in nočitev.

**27. 4. 2022**

Po zajtrku in odhodu v mesto si bomo ogledali Piazzo Navono, Panteon in Avrelijev steber, obiskali muzej Ara Pacis ter se sprehodili do Piazze di Spagna in Piazze del Popolo, vse z okoliškimi znamenitostmi in prostim časom za kosilo in večerjo. Odhod v hotel in nočitev.

**28. 4. 2022**

Po zajtrku in prihodu v mesto ogled cerkve Santa Maria Maggiore in Dioklecijanovih term, potem pa Trajanovega foruma in Trajanove tržnice. Prosto za kosilo in večerjo. Prihod v hotel in nočitev.

**29. 4. 2022**

Po zajtrku odhod iz hotela. Postanek v Ostiji in etruščanski nekropoli v mestu Cerveteri. Prihod nazaj v Ljubljano v zgodnjih jutranjih urah 30. 4. 2022.

**Cena na udeleženca: okvirno 270–300 €** (odvisno od števila prijavljenih).

Cena vsebuje bivanje v hotelu (štiri nočitve z zajtrkom, hotel Cervia Roma) in avtobusni prevoz z lastnim avtobusom in dvema šoferjema.

V hotelu bo potrebno plačati še turistično takso (3 € na noč). Dodatno bo potrebno doplačati še mestni potniški promet (vožnja od hotela do središča in nazaj) in nekatere vstopnine.

**TRENUTNA COVID-19 PRAVILA V ITALIJI**

V Italiji za vstop v državo zahtevajo izpolnjen spletni obrazec prijave bivanja ter pogoj PCT (da ste cepljeni, preboleli ali testirani), ki ga zahtevajo tudi v hotelih, muzejih ... Prav tako so povsod obvezne FFP2 maske.

Zaradi lažje organizacije **v** **Rimu** **testiranje za udeležence ekskurzije ne bo mogoče**, zato poskrbite, da boste imeli veljavna PC potrdila.